കെപിസിസി ഭാരവാഹി പട്ടിക കൈമാറി പ്രഖ്യാപനം ഉടന് ഉണ്ടായേക്കുമെന്ന് സൂചന കെപിസിസി ഭാരവാഹി പട്ടിക കൈമാറി. കെപിസിസി ഭാരവാഹികളുടെ 51 അംഗ പട്ടികയാണ് ഹൈക്കമാന്ഡിന് കൈമാറിയത്. വൈസ് പ്രസിഡന്റുമാര്, ജനറല് സെക്രട്ടറിമാര്, എക്സിക്യൂട്ടീവ് അംഗങ്ങള് എന്നിവരുടെ പട്ടികയാണ് നല്കിയത്. കെപിസിസി സെക്രട്ടറിമാരുടെ ലിസ്റ്റ് പിന്നീട് കൈമാറും. kpcc list handed over ഭാരവാഹികളുടെ പ്രഖ്യാപനം ഉടന് ഉണ്ടായേക്കുമെന്നാണ് സൂചന. സമുദായ സമവാക്യം, ദളിത് വനിതാ പ്രാതിനിധ്യം ഉറപ്പാക്കിയാണ് പട്ടിക നല്കിയത്. മുന് ഡിസിസി പ്രസിഡന്റുമാര് ഭാരവാഹികള് ആകില്ല. മാനദണ്ഡങ്ങളില് ഇളവ് നല്കേണ്ടതില്ലെന്നും തീരുമാനമുണ്ട്. അതേസമയം, ഭാരവാഹി പട്ടികയുടെ കാര്യത്തില് താനോ ഉമ്മന് ചാണ്ടിയോ ഒരു സമ്മര്ദ്ദവും ചെലുത്തിയിട്ടില്ലെന്ന് രമേശ് ചെന്നിത്തല വ്യക്തമാക്കി. തങ്ങളോട് ലിസ്റ്റ് ചോദിച്ചു, ലിസ്റ്റ് കൊടുത്തു. ഗ്രൂപ്പുകള് സമ്മര്ദം ചെലുത്തിയെന്ന വാദം ഒരിക്കലും ശരിയല്ലെന്നും പട്ടിക ഉടന് പുറത്തുവരണമെന്നാണ് പറയാനുള്ളതെന്നും രമേശ് ചെന്നിത്തല വ്യക്തമാക്കി. Read Also : കെപിസിസി പുനഃസംഘടനാ പട്ടിക സംബന്ധിച്ച ചര്ച്ചകള് പൂര്ത്തിയായി വി ഡി സതീശന് മാനദണ്ഡങ്ങളില് ഇളവ് വരുത്തുമോയെന്ന കാര്യം അറിയില്ലെന്നും തങ്ങളോട് ഞങ്ങളോട് ചോദിക്കാതെ മാറ്റം വരുത്തില്ലെന്നാണ് പ്രതീക്ഷിക്കുന്നതെന്ന് രമേശ് ചെന്നിത്തല പറഞ്ഞു. Story Highlights : kpcc list handed over